162 
saa specialiseres i Retning af Ensidighed, d. v. s. ophører at være 
komplet —- fraset den Reserve, der tænkes at kunne blive tilbage. 
Endelig tænkes Kimplasmaet (i alt Fald i Weismann's oprindelige 
Lærebygning, inden Germinal-Selektion var udspekuleret) at være 
saa at sige hermetisk afspærret fra Paavirkning fra Legemscellernes, 
Somaets, Side — just for klarere at præcisere den atter og atter 
fundne Ikke-Arvelighed af Legemets erhvervede Egenskaber. 
Helt anderledes med Begreberne Anlægspræg og Fremtonings- 
præg. Organismens Deles Forskellighed er her ikke det væsent- 
lige, og en vidtgaaende fysiologisk Gensidighed af Kønsceller, Kim- 
baner og alle andre Legemsceller betvivles ikke. Anlægspræget er 
den allerede i det befrugtede Æg givne Konstitution, som betinger 
dets Reaktionsnorm, altsaa alle Muligheder for det paagældende 
Individs hele personlige Udviklingsgang. Anlægspræget gen- 
nemtrænger og præger (under Kaarenes Medvirkning) 
hele Organismen; den udviklede, i Organer og Vævsgrupper 
leddelte Hovedmasse af Organismen er i saa Henseende ganske 
ligestillet med Kimbaner og Kønsceller (selvfølgelig med det For- 
behold, som Reduktionsdelingens Sondring og Nykombination af 
Anlægselementer betinger, men som jo ikke vedrører, hvad vi her 
taler om); Oscar Hertwig har forlængst hævdet dette overfor 
Weismann. Anlægspræget er — analogt med Kemiens Konsti- 
tutioners Forhold ved kemisk Reaktion — det, der ligger til Grund 
for hele den Reaktionskæde, som Individets Udvikling forestiller, 
og som kan falde mere eller mindre forskelligt ud, alt efter de 
Kaar, som paavirker Udviklingen. 
Anlægspræget betinger altsaa, nærmere bestemt, Indbegrebet 
af alle de Udviklings- Muligheder, som det ved Befrugtningen 
dannede Individ har, paa en ganske anden Maade end Weismann's 
Kimplasma skulde gøre det, nemlig paa lignende Maade som en 
fyldestgørende kemisk Konstitutionsformel vilde udtrykke alle det 
paagældende Stofs eller Systems Reaktionsmuligheder. Det aller 
enkleste Billede er maaske det velkendte Udtryk 0 for VAR 
dets" Konstitution, denne (i Formlen jo langt fra fuldstændig ud- 
trykte) Konstitution, som f. Eks. betinger, at Stoffet er Is, flydende 
Vand eller Damp, alt efter Kaarene. Og den vidunderlige Rigdom 
af elegante Former, som Snekrystal-Aggregaterne kan opvise, er 
just lige saa mange Fremtoningstyper for det med den anførte 
